NaiveNeuron/SloPal huggingface dataset:
Poliačik, Martin, poslanec NR SR (2014-06-10):
Vítam ten posun, Alojz, ale aby bol výraznejší, ja ťa do tej školy aj tak raz zoberiem, aby si to videl, čo to znamená, keď deti chodia do školy rady, keď každý robí, čo chce, a napriek tomu v tom nie je chaos, keď si dieťa môže ráno povedať, ja budem dneska robiť celý deň matematiku a nijakým spôsobom tým nestráda, že hneď vedľa nej, vedľa neho ten istý, také isté dieťa z tej istej triedy robí celý deň slovenčinu a nejak sa nerušia, takže možno ešte aj tie, už to nie je slama, už sú to vankúše od Montessori, je to super, že sa to v tebe proste ten vnútorný obraz takto vyvíja a raz ťa tam zoberiem, aby si to mal potom pred očami, že jak to reálne vyzerá. A, ale áno, úplne súhlasím s tým, že základ je, aby tie deti chodili do škôl. Len na tom ako my sa zhodujeme tu už dávno, ale práve také návrhy, ako sme dali s Luciou, ten prvý o povinnej predškolskej dochádzke alebo ten, ktorý dneska dala ona sama v inej forme, lebo ten predtým nám neprešiel, to sú tie kroky, ktoré by mohli pomôcť tomu, aby sa to stalo skutočnosťou. Len otázka je, ako bude osemdesiattrojka na druhej strane hlasovať, lebo bez nich takýto zákon jednoducho neprejde a bez nich sa k tej skutočnosti nepriblížime a darmo bude rómsky splnomocnenec ten návrh podporovať, keď nedokáže presadiť u vlády, ktorej je svojím spôsobom členom, aby povedala svojim poslancom, že za to treba zahlasovať, že takéto niečo si vieme predstaviť, že by sa stalo a že by to všetkým pomohlo v tej situácii, v ktorej sme. Takže áno, objavujeme koleso, len koleso stojace v kúte treba aj rozhýbať, aby niečo spravilo.
Číž, Miroslav, podpredseda NR SR (2015-12-03):
Pán poslanec Mikloško. Mikloško Jozef, áno.
Muňko, Dušan, poslanec NR SR (2013-04-16):
Som rád, pán minister, že ste uviedli správne čísla, pretože toľko dogmy, koľko tu bolo povedané, ja by som vám rád, páni poslanci z opozície, mám tu všetky čísla, dokonca niektoré osem rokov, ako sa vyvíjala nezamestnanosť, ako sa vyplácajú dávky v nezamestnanosti. Len na úvod pre vašu pozornosť by som chcel povedať, že Sociálna poisťovňa za rok 2011 vyplatila dávky v priemere, keď to počítame podľa jednotlivých mesiacov, zhruba 42 153 ľuďom, v roku 2012 42 521. Za vlády preberali ste nezamestnanosť, bolo zamestnaných celkove 1 732 163. Tá zamestnanosť jednotlivých mesiacov, mám každý jeden mesiac, koľko je zamestnancov, koľko je podnikateľských subjektov, aká je aj dneska. Takže tie čísla, by som poprosil, keby ste korigovali. A neovplyvňuje nezamestnanosť Zákonník práce. Zákonník práce v európskej 12-ke je úplne niekde inde, ani minimálna mzda. Ďakujem pekne.
Vančo, Branislav, poslanec NR SR (2024-01-23):
Ďakujem za slovo, pán predsedajúci. Jaro, ďakujem ti za tvoje vystúpenie a obzvlášť za to, že si sa venoval zmenám, ktoré sa týkajú inštitútu alebo systému spolupracujúcich obvinených. A určite si jeden z najpovolanejších o tomto hovoriť, lebo si bol aj pri vytváraní tohto, tohto inštitútu, aj pod tvojím vedením polícia úspešne využívala inštitút spolupracujúcich obvinených. A úspešne preto, pretože sa im vďaka tomuto systému darilo, darilo usvedčovať tých najhorších kriminálnikov a mafiánov v histórii Slovenskej republiky. No a to, čo ide urobiť táto vláda s týmto, s týmto systémom tzv. kajúcnikov, je jeho znefunkčnenie. Argumentuje síce, že teda cieľom je spresnenie, a teda striktná zákonnosť, to je však len dymová clona, pretože pridáva, pridáva povinnosti vyšetrovateľom, prokurátorom, ktoré v skutočnosti budú znamenať, že sa nebude môcť využívať v mnohých prípadoch. Jednoducho svedok, ktorý sa podieľal na páchaní trestnej činnosti a z nejakého dôvodu sa rozhodol alebo pod tlakom okolností a iných dôkazov sa rozhodol, že jednoducho bude späť svedčiť proti svojim spolupáchateľom. No a tieto, tieto podmienky, ktoré vláda vkladá do zákona, podľa, podľa aj mojej analýzy vyplýva z toho, že jednoducho chcú čo najviac obmedziť využívanie tohoto systému, a tým pádom obmedzia aj stíhanie tej najzávažnejšej kriminality a ma... (Prerušenie vystúpenia časomerom.)
Fronc, Martin, poslanec NR SR (2010-10-15):
Ďakujem pekne, pán predsedajúci. Pán kolega, tá prvá vec, ja si myslím, že ten všeobecný súhlas s tým je a že ten inštitút asistentov sa osvedčil a aj tie ďalšie veci pre deti zo znevýhodneného prostredia sú v poriadku. Akurát si dovolím vysloviť istú obavu, pretože v doložke vplyvov je napísané, že to nebude mať žiaden dopad na verejné financie. A neviem, či to dokáže potom dostatočne ministerstvo školstva pokryť z vlastného rozpočtu.
Janiš, Stanislav, poslanec NR SR (2011-05-18):
Ďakujem za slovo, pán podpredseda. Prvá taká vážna a podľa mňa kľúčová vec je, že vláda po dvadsiatich rokoch, táto vláda našla odvahu a krivdy, ktoré sa začali nástupom komunizmu v 50. rokoch, sa definitívne odstraňujú. Túto odvahu nenašla žiadna vláda. To, čo tu bolo nastolené hlavne v rozprave zo strany opozície, bolo skôr o emócii a také vytĺkanie lacného politického, populistického kapitálu tým, že útočíme emotívne na ľudí, ktorí v týchto bytoch bývajú, majú svoje problémy a bude s tým sa musieť niečo robiť. Pozrite sa, na Slovensku boli povodne, takisto emotívny problém, takisto ľudia prišli či povodňami, či zosuvmi pôdy o totálne bývanie, rodinné domy neobývateľné, tiež emotívny problém a bola to prvá vláda, až táto vláda bola prvá, ktorá okamžite vyplácala a vyplácala, vyplácala, aby v tých ťažkých časoch okamžite týmto ľuďom pomohla. To neurobila ani bývalá vláda pri takýchto problémoch a naťahovala vyplácanie tých akútnych peňazí v tých prvých počiatkoch donekonečna. Mňa čo ako hnevá alebo, tak poviem, čo mňa mrzí na tejto rozprave, je to, že pani kolegyňa Tomanová tu ronila krokodílie slzy nad týmito ľuďmi? Ale poviem otvorene, štyri roky na nich kašľala. Štyri roky na nich kašľala, a pritom, keď ste nastúpili do vlády, tak sme vám odovzdali ekonomiku, kde ste týmto ľuďom mohli postaviť komplet rodinné domy za tie peniaze, čo ste mali naviac. Kebyže ich netlačíte do sociálnych podnikov, ktoré dnes krachujú, tak títo ľudia už dávno by mali tento problém poriešený. Preto jej vystúpenie hodnotím ako iba taký populistický nábeh, ale nie ako reálnu, normálnu, úprimnú snahu tento problém riešiť. Samozrejme, budú dotknuté aj obce, ja chápem aj kolegyňu Rosovú, ale aj obce je verejná správa, aj obce sa na tomto podieľali a každý bude musieť prispieť kúskom do tohto mešca, aby sa tie krivdy už nereťazili. A ja pevne verím, že tento zákon urobí definitívny koniec, čo sa týka bytovej politiky, krivdám, ktoré tu napáchal komunistický režim. A medzi nami, kolegovia zo SMER-u, nie ste vy nástupcovia tej Komunistickej strany? (Reakcie z pléna.)
Bugár, Béla, podpredseda NR SR (2018-05-15):
Ďalej v rozprave vystúpi pani poslankyňa Remišová.
Bugár, Béla, podpredseda NR SR (2019-06-25):
Vážené panie poslankyne, vážení páni poslanci, pristúpime k jednotlivým hlasovaniam. Ešte pred tým, ako vidím procedurálne návrhy, nech sa páči. Najprv pán poslanec Kondrót.
Hrnčiar, Andrej, podpredseda NR SR (2018-11-28):
Nech sa páči, pani poslankyňa Zimenová.
Hrnčiar, Andrej, podpredseda NR SR (2016-04-19):
Nech sa páči, pán poslanec Poliačik.
Vitteková, Anna, poslankyňa NR SR (2015-12-01):
Ďalej, prosím, dajte hlasovať o bode 6 pozmeňujúceho návrhu pána poslanca Beblavého.
Vančo, Branislav, poslanec NR SR (2024-01-19):
Ďakujem za slovo, pán predsedajúci. Ďakujem pánovi Galkovi za jeho vystúpenie a chcem ho v prvom rade uistiť, že, keďže sa obracal na nás vo svojom vystúpení, že určite vydržíme, že sa určite nevzdáme. A keďže vidíme, ako prebiehajú protesty v uliciach a včera bolo len v Bratislave o zhruba 6-tisíc ľudí viac ako minule, 26-tisíc, na celom Slovensku vyše 40-tisíc, to nie je možné, aby sme sa vzdali. A pretože je očividné, že naša práca má zmysel, keďže dáva zmysel tým ľuďom, ktorí chodia každý týždeň aj v daždi, vetre, v mraze protestovať. Chcem im za to poďakovať a teda vás uistiť, že sa nemusíte vôbec obávať. Vy ste spomínali aj humanizáciu trestov. Ono humanizácia trestov je niečo úplne iné, ako dať možnosť zločincovi sa vykúpiť zaplatením pokuty alebo uložením podmienky s tým, že sa s tým človekom vôbec nepracuje iba, teda ak má šťastie, tak ho nechytia pri ďalšom, pri ďalšom zločine. Jednoducho náš systém probačný je, nie je absolútne pripravený na to, aby fungovala restoratívna justícia, nehovoriac o tom, že väznice sú, sú v hroznom stave. Takisto ako napríklad reedukačné centrá, kde sú deti, ktoré sú vraj ešte horšie ako tie väznice. Na toto by sa mala sústrediť vláda a nie na to, aby pomáhala svojim ľuďom. Ďakujem. (Potlesk.)
Mikloško, Jozef, poslanec NR SR (2015-05-12):
Ďakujem. Prvá tvoja téma bola možnosť voľby, ja chcem zdôrazniť tú myšlienku, ktorá neni hlúpa, aj keď neviem, či ju niekedy prijmeme. Bol som nedávno na Orave a tam som videl, že naši starostovia majú 8 až 10 detí. Sedeli pri jednom stole, bolo ich toľko, tam mi tiež napadlo, že rodina, ktorá má 8 zdravých, dobrých detí, tak by mala mať väčší hlas pri voľbách, ako rodina, ktorá je, čo ja viem, bezdetná, ja ju nekritizujem. Lebo neskoršie tých 8 detí budú práve odvodmi prispievať na tých druhých, či je toto už v niektorých štátoch, o tom rozmýšľajú. Druhá vec je, že súčasný ombudsman sa skutočne nevenuje deťom tak snáď, ako by sa mal, má veľa tých tém, ale troška sa, by som povedal, vyfarbil aj pred tým referendom, keď celkovo spochybnil Ústavný súd, svojím spôsobom aj ústavu a keď vlastne odporúčal uznať adopcie podľa, proti našim zákonom aj partnerom rovnakého pohlavia. Ja som svojho času tie jeho výroky dal aj na preskúmanie generálnemu prokurátorovi, ale to je iná téma, už sa to preskúmalo. Ďalej chcem spomenúť tie finančné veci. Jedno dieťa v detských domovoch, teraz som naháňal, aby mi povedali, bohužiaľ, sa nedovolal, má obrovské náklady proti normálnym deťom, že aj v zlej rodine. Čiže naozaj, tam sa tratia obrovské náklady, keď sa štát stará o dieťa, ako keď sa stará normálny rodič. No a posledná poznámka, Slovenské národné stredisko pre ľudské práva, v 1992 som ja rokoval s OSN, aj s pánom Falkom a ďalšími z Paríža o tom, kde bude, či v Čechách alebo na Slovensku, dostalo sa to na Slovensko, ale potom som vzápätí, už je to dávno, ten úrad navštívil a mal som veľmi zlé pocity z toho. Iste, teraz sa polepšili, neviem, ale nie je o nich počuť, o ich výsledkoch, nie sú v médiách, čiže mali by podstatne viac sa činiť, aj medializovať, aby sme mohli povedať, že oni by mohli takúto... (Prerušenie vystúpenia časomerom.)
Vons, Peter, poslanec NR SR (2020-09-29):
Ďakujem veľmi pekne za slovo. No ja som trošička čakal, že či sa z tohto vystúpenia nejako dozvieme aj to, že aký vlastne bude záver, že či teda podporíte tento návrh, alebo nepodporíte. Snažili ste sa ho nejakým spôsobom v určitých veciach možno aj nazvať, že sú tam dobré veci, ale zároveň odznelo aj to, že sú tam nejaké zákazy, ktoré vám prekážajú. Ale my tým, možnože už tým, že už sa dosť dlho s tým zaoberáme, tak nejak to berieme už ako samozrejmú vec, ale my sa tu bavíme o živote a o smrti. My sa tu bavíme o tom, že či dáme niekomu život, či ochránime tej matke to zdravie, či umožníme tými opatreniami k tomu, aby prišiel nový človek na svet, alebo nie. No a to predĺženie, to skutočne už keď sa bavíme o tom, čo som pred chvíľou povedal, že či 48 hodín, alebo 96 hodín, keď ide naozaj o život a o to, že či áno, alebo nie, tak dôležité rozhodnutie, ktoré môže poznačiť hlavne tú ženu do konca života, tak ja si myslím, že tých 48 hodín navyše nehrá rolu. No a ten druhý posudok, tak to ste sám počul, že teda tam je ochotný, sú predkladatelia ustúpiť, hej, a spraviť ten ústupok tak, ako to bolo predkladané. A čo sa týka tej reklamy, no nedá sa nič robiť. Ako jedna vec je, keď sa robí reklama za účelom zisku, hej, a teraz myslíme hlavne na ten účel zisku, že zarábať na tom, aby niekto zarábal na tom, že robí potraty, tak, samozrejme, to sa nám zdá naozaj prehnané. Iné je, keď sú to informácie. Informácie, kde sa môžu poskytovať takéto služby, tak to s tým nemáme problém a myslím si, aj kolegyňa Anička Andrejuvová to vysvetľovala, keď povedala, že toto zákon ošetruje, a to iba treba rozoznať, či si to niekto platí, alebo neplatí.
P. Hrušovský, predseda NR SR: (2005-12-14):
(Hlasovanie.) 138 prítomných, 63 za, 14 proti, 61 sa zdržalo. Neschválili sme pripomienku pána prezidenta. Pán spoločný spravodajca.
Hrnčiar, Andrej, doterajší podpredseda NR SR (2020-03-20):
Pán poslanec Karol Kučera.
Laššáková, Jana, podpredsedníčka NR SR (2013-04-16):
Na vystúpenie pána poslanca s faktickou poznámkou pani podpredsedníčka Jurinová. Končím možnosť prihlásiť sa s faktickými poznámkami. Nech sa páči, pani podpredsedníčka.
Glváč, Martin, podpredseda NR SR (2019-09-18):
Pani poslankyňa Bašistová, poprosím o kľud v sále.
Laurenčík, Milan, podpredseda NR SR (2021-06-23):
Na faktické poznámky bude teraz reagovať pán poslanec Miroslav Suja.
Heger, Eduard, predseda vlády SR (2021-12-09):
Áno. Ďakujem pekne. Dovoľte mi odpovedať... (Ruch v sále a prerušenie vystúpenia predsedajúcim.)
P. Hrušovský, predseda NR SR: (2004-06-30):
(Hlasovanie.) 130 prítomných, 128 za návrh, 1 sa zdržal, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o ekologickom poľnohospodárstve (tlač 667). Otváram rozpravu o tomto bode programu. Pýtam sa, či sa chce niekto do rozpravy prihlásiť? Konštatujem, že nie. Končím rozpravu. Pristúpime k hlasovaniu o návrhu zákona ako o celku s odporúčaním gestorského výboru schváliť. Hlasujeme, páni poslanci. (Hlasovanie.) 131 prítomných, 131 za návrh. Návrh zákona Národná rada schválila. Poprosím teraz pána poslanca Muránskeho, aby z poverenia gestorského výboru predniesol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 223/2001 Z. z. o odpadoch. Nech sa páči, pán poslanec Muránsky.
Kollár, Boris, predseda NR SR (2022-06-16):
Ja som sa nehlásil, pán predseda, faktickou. Neviem, vyskočilo to tam.
Mihál, Jozef, poslanec NR SR (2017-09-12):
Ďakujem, pani predsedajúca. Vážený pán minister, kolegyne, kolegovia, vážení prítomní, začnem jedným číslom. Počet vznesených pripomienok 950, z toho zásadných 638. A v podstate by som mohol aj skončiť. Ďakujem.
Hrnčiar, Andrej, podpredseda NR SR (2017-06-15):
Štyri faktické poznámky na vystúpenie pána poslanca. Nech sa páči, pán poslanec Grendel.
Danko, Andrej, predseda NR SR (2019-04-02):
Prosím, prezentujme sa a hlasujeme. (Hlasovanie.) Prítomných 135 poslancov, za 73, proti 57, zdržali sa 4 poslanci, nehlasoval 1. Konštatujem, že sme schválili návrh novely zákona č. 330/1991 Zb. o pozemkových úpravách. Ďalej budeme hlasovať o bode 63 programu. Je to prvé čítanie návrhu skupiny poslancov na vydanie ústavného zákona, ktorým sa mení a dopĺňa ústava, tlač 1358. Prosím spravodajcu z ústavnoprávneho výboru poslanca Jozefa Lukáča, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1358.)
Přidal, Alojz, poslanec NR SR (2015-02-10):
To určite.
Hrušovský, Pavol, podpredseda NR SR (2010-08-06):
Panie poslankyne, páni poslanci, prajem vám príjemný dobrý deň a dobré ráno. Budeme pokračovať tretím rokovacím dňom 3. schôdze Národnej rady Slovenskej republiky, na ktorej prerokovávame žiadosť vlády o vyslovenie dôvery a programové vyhlásenie vlády. Chcem vás informovať, že včera sme prerušili rokovanie pri vystúpení pána poslanca Záhumenského. Ešte predtým ako udelím pánovi poslancovi slovo, prosím všetkých členov vlády, ktorí sa zdržiavajú v budove Národnej rady a nie sú prítomní v rokovacej sále, aby sa dostavili na rokovanie Národnej rady. Ďalej vás chcem informovať a zároveň vyjadriť o váš názor, keďže dnes budeme rokovať do 16.00 hodiny, odporúčam a navrhujem, aby sme prispôsobili k tomu aj čas obedňajšej prestávky, ktorú navrhujem, aby bola od 12.00 do 13.00 hodiny. Teda nie dve hodiny ako je v čase, kedy rokujeme do 19.00 hodiny, ale od 12.00 do 13.00 a potom by sme pokračovali v rokovaní do 16.00 hodiny. Je všeobecný súhlas s takýmto návrhom časového harmonogramu dnešného rokovacieho dňa, páni poslanci? (Reakcie z pléna.) Nie, páni poslanci, budeme rokovať do 16.00, tak ako je uvedené v rokovacom poriadku. Ja som len vás chcel poprosiť, či vzhľadom k tomu, že budeme rokovať nie do 19.00 hodiny je všeobecný súhlas so skrátením obedňajšej prestávky ako býva zvykom, nie dve, ale jednu hodinu. Ďakujem pekne. Nech sa páči, pán poslanec Záhumenský, môžete pokračovať vo svojom vystúpení v rozprave. (Rokovanie o Programovom vyhlásení vlády Slovenskej republiky a žiadosť vlády o vyslovenie dôvery , tlač 39.)
Glváč, Martin, podpredseda NR SR (2016-11-24):
Pán poslanec Laurenčík.
Pellegrini, Peter, predseda NR SR (2015-09-23):
Ďakujem pekne, pán minister, vaším vystúpením sa podľa § 35 ods. 6 zákona o rokovacom poriadku otvorila rozprava, preto sa pýtam, či sa niekto chce prihlásiť v rozprave. Samozrejme, pán poslanec Hlina (smiech v sále) a ešte poslanec Madej. Ďakujem pekne. Ako prvý, pán poslanec Hlina, nech sa páči, môžete vystúpiť v rozprave, určite s nejakým zásadným a dôležitým príhovorom. (Smiech v sále.) Ospravedlňujem, sa nemám komentovať vystúpenia kolegov, ale v tomto som neodolal.
Krajčí, Marek, poslanec NR SR (2019-09-24):
Rozpútala sa tu zaujímavá debata. Ja som túto právnu debatu viedol s nejakými právnikmi, a dokonca jeden môj spolužiak, on je liberál, a aj s ním som to teda, teda prediskutovával a zhodli sme sa na tomto. Vychádzam teraz, samozrejme, z ústavy, lebo však ústava je nadradená. V čl. 15 Ústavy Slovenskej republiky je bod 1. Každý má právo na život. Ľudský život je hodný ochrany už pred narodením. Bod 2. Nikto nesmie byť pozbavený života. Bod 3. Trest smrti sa nepripúšťa. Bod 4, a teraz pozor, podľa tohto článku nie je porušením práv, ak bol niekto pozbavený života v súvislosti s konaním, ktoré podľa zákona nie je trestné. Takže my sme si v podstate do zákona, paradoxne, ktorý je nižšou právnou normou ako ústava, ale tá ústava to umožňuje, zadefinovali, že môžme zabiť už v podstate nepočaté dieťa. A na základe tohto sa momentálne teraz riadime. Ale keby sme vyhodili ten bod D alebo teda ten štvrtý bod z tohto celého, tak v podstate v našom právnom poriadku by život mal byť chránený od počatia. A teda trest smrti nie je dovolený.
Kubánek, Stanislav, poslanec NR SR (2019-09-18):
Vážený pán predsedajúci, v rozprave vystúpili dvaja páni poslanci, pán poslanec Klus dal návrh vrátiť návrh zákona na dopracovanie. Dajte, prosím, hlasovať o tomto návrhu.
Bugár, Béla, podpredseda NR SR (2018-10-23):
Pán poslanec dáva námietku. Nech sa páči, prezentujme sa a hlasujme o námietke. (Hlasovanie.) Prítomných 145 poslancov, za 65, proti 70, zdržalo sa 10 poslancov. Námietka bola odmietnutá. Nech sa páči.
Kéry, Marián, poslanec NR SR (2017-12-06):
Je dosť náročné zostať pokojným po takom vystúpení, ako ste mali, pán poslanec. Na úvod chcem povedať, že každému normálne zmýšľajúcemu človeku musí byť ľúto vyhasnutých životov našich opatrovateliek. No chcem vám pripomenúť, že do zahraničia, aj do Rakúska, chodili pracovať ľudia aj v minulosti, nielen vtedy, keď bol predsedom vlády Robert Fico. Chodili tam aj za Vladimíra Mečiara, aj za Mikuláša Dzurindu, dokonca aj za Ivety Radičovej. A odkedy je Slovensko súčasťou Európskej únie, tak prácu v zahraničí, aj v Rakúsku, je, je vlastne možné oveľa ľahšie získať ako predtým, a to našťastie. Pán poslanec, ja som normálne nadobudol dojem a prajem si, aby politici vášho typu dostali možnosť spravovať krajinu po roku 2020. Som si takmer istý, že mnohým ľuďom sa potom otvoria oči. Ale isté je, že, a to vám garantujem, že aj potom budú ľudia naďalej chodiť pracovať do zahraničia. Pán poslanec, mne sa zdá, že vy ste smelý vtedy, keď netreba. Veľmi rád vyzývate ľudí, aby sa podrobili detektoru lži, dokonca aj ponúkate veľmi štedrú finančnú odmenu. Ale hodenú rukavicu od vášho bývalého partnera pána Vandáka ste doteraz neprijali. A posledná vec. Veľmi mi vadí a naozaj si vyprosujem, aby mi daňový podvodník kázal o morálke, a vyprosujem si, aby ste mi kázali a hovorili, čo je to pravda a morálka. Ja nepotrebujem od vás rozhrešenie, na to využívam iné inštitúty.
T. Lebocký, poslanec: (2008-07-03):
Ďakujem všetkým, ktorí spolupracovali na jeho konečnom navrhovanom znení. Ďakujem.
Šimečka, Michal, podpredseda NR SR (2024-01-19):
Ďakujem veľmi pekne. Ešte predtým, než vystúpi pani poslankyňa Gažovičová, tak poslankyňa Kolíková má procedurálny návrh. Prosím.
P. Hrušovský, podpredseda NR SR: (2001-11-07):
(Hlasovanie.) Prítomných je 85 poslancov, za 30, proti 41, zdržalo sa 14. Návrh sme neschválili. To znamená, budeme pokračovať v ďalšom hlasovaní o pozmeňujúcich návrhoch, ktoré boli podané v rámci rozpravy. Pán poslanec Juriš, uvádzajte ich. A. Juriš, poslanec: Najprv zo spoločnej správy. Sú tam dva návrhy. Pán poslanec Delinga dal prvý bod na samostatné hlasovanie. Čiže o obidvoch budeme samostatne hlasovať. Prvý bod zo spoločnej správy je k čl. 1 v bode 5 slová „do 31. marca 2002“ nahradiť slovami „do 1. júla 2002“. Gestorský výbor to odporúča schváliť.
Paška, Pavol, predseda NR SR (2013-09-03):
Spravodajcom je pani poslankyňa Hufková, poprosím ju o informáciu.
Glváč, Martin, podpredseda NR SR (2017-03-22):
Ďalšia do rozpravy pani poslankyňa Jurinová. Nech sa páči.
Danko, Andrej, podpredseda NR SR (2023-11-22):
Traja poslanci s faktickou poznámkou. Pani poslankyňa Bittó Cigániková.
Přidal, Alojz, poslanec NR SR (2010-12-03):
Ja by som chcel len potvrdiť to, že pán exminister Jahnátek má pravdu v tom, že výbor pre hospodárstvo neschválil ten rozpočet Národného jadrového fondu, ale ja mám prísľub teda, že táto vec bude riešená, že tam bude naozaj dostatok prostriedkov, tak, aby úroveň jadrovej, radiačnej a technickej bezpečnosti bola zabezpečená. A chcel by som pánovi Miklošovi poradiť aj pánovi ministrovi, kde začať, ja už som to spomínal, úplne za predchádzajúcej vlády nezmyselne manažment JAVYS-u bol premiestnený do Bratislavy v rozpore so základnými princípmi kultúry bezpečnosti, v súlade so základnými princípmi kultúry bezpečnosti, aj pre udržanie jadrovej bezpečnosti je žiaduce, aby manažment bol na pracoviskách každodenne takpovediac, bojím sa, že súčasný, teda súčasný je už vymenený, manažment zariadi to, aby tí ľudia, ktorí museli byť v Bratislave úplne nezmyselne, ja neviem kvôli akému obchodu, ktorý sa zrealizoval, od koho sa kúpila budova, aby sa vrátili tam, kam patria. A aj tam vidím rezervu teda pre získanie prostriedkov do rozpočtu JAVYS-u. Ďakujem.
Drábiková, Lucia, poslankyňa NR SR (2022-06-14):
Vážený pán predsedajúci, vážené pani poslankyne, vážení páni poslanci, v súlade § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1023. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1073 z 30. mája 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. septembra 2022 a v gestorskom výbore do 12. septembra 2022. Prosím, pán predsedajúci, otvorte všeobecnú rozpravu.
Číž, Miroslav, podpredseda NR SR (2015-10-01):
S reakciou pán poslanec Osuský.
Škripek, Branislav, poslanec NR SR (2012-09-18):
Ďakujem. Ja zasa poďakujem Alojzovi Hlinovi, že dobre hovorí, ale je mi také prekvapujúce, že taký silný muž, ktorý vie poukázať na dobré veci veľmi presne, že by sa bál, povedal: „Zhasnú nás.“ Veď my sme ľudia, ktorí majú hovoriť to dobré slovo a to dobré slovo máme posunúť do spoločnosti. Takže ja tiež oceňujem pána ministra, že urobil takúto verejnú výzvu, dal otvorený list spoločnosti a všetkým tým skupinám, ktoré majú čo hovoriť. A ja sa, Lojzo, naozaj nechcem báť zapnúť TV, aby o desiatej dopoludnia alebo o tretej poobede tam boli veci, ktoré my by sme nechceli, aby ich ľudia videli. Veď toto je naša spoločnosť. A ja sa aj naozaj stále tu pýtam v politike: Však toto je naša spoločnosť, ktorú máme čo najlepšie vybudovať, čo najlepšie urobiť? Tak urobme to. A pán minister to má v rukách, aby veľmi konkrétne nariadenia a usmernenia, ako aj vyhlášky tu platili. A potom pán minister je zo strany SMER, ktorá tu predsa vie schváliť také dobré zákony, aby ochránili náš spoločenský priestor. A naozaj demokracia, ktorú žijeme, nemá právo deštruovať deti a mládež. A tá divná forma demokracie na Slovensku je, že v mene slobody môjho veľkého mňa tu bude každý hnoj, čo tu niekto chce. Veď predsa sa argumentuje, to hovoria majitelia tlače a médií, že dopyt diktuje, čo treba vysielať. Tak nie je to pravda. Ja by som chcel vidieť tie tisícky dopisov, ktoré si žiadajú púšťať vulgárne filmy, lebo sa im to páči. Tak mi vážne ukážte ten dopyt teda niekto. A, naopak, dajme kvalitné veci a ľudia tiež nebudú písať stovky dopisov, že nechcú vidieť tieto kvalitné filmy, chcú nejakú špinu. Tak ja myslím, že máme len veci zmeniť.
Zmajkovičová, Renáta, podpredsedníčka NR SR (2012-10-23):
Pán minister, chcete vystúpiť? Udeľujem vám slovo podľa § 27 ods. 8. Nech sa páči.
P. Hrušovský, predseda NR SR: (2004-12-09):
(Hlasovanie.) 144 prítomných, 60 za, 47 proti, 37 sa zdržalo. Neschválili sme bod 9 z informácie. Teraz budeme o bode 11. Hlasujeme, páni poslanci. (Hlasovanie.) 144 prítomných, 55 za, 36 proti, 53 sa zdržalo. Bod 11 z informácie sme neschválili. Ďalší návrh.
Laurenčík, Milan, podpredseda NR SR (2021-10-06):
Prosím, pani spoločná spravodajkyňa, uveďte hlasovanie o návrhu skupiny poslancov na vydanie zákona, ktorým sa dopĺňa. (Povedané súbežne so spravodajkyňou.)
Grendel, Gábor, podpredseda NR SR (2023-03-22):
Spravodajcom k tomuto bodu je pán poslanec Marek Krajčí z gestorského výboru pre zdravotníctvo. Nech sa páči, pán poslanec.
Benčík, Ján, poslanec NR SR (2022-03-15):
Vypočuli sme si prejav mníchovana plný zbabelosti, vypočuli sme si príspevok človeka absolútne politicky dezorientovaného, ktorý NATO, ktorá vlastne okrem ukrajinského národa, ktorý hrdinsky vzdoruje ruskej agresii, je tým jediným, čo nás chráni pred ruským agresorom. Vypočuli sme si prejav človeka, ktorý tu, ako pripomenul poslanec, kolega Žiak, dupal v bagančiach kvázi v gardistickej uniforme a dnes nám tu zbabelo radí, aby sme sa prikrčili a nehali všetko tak. Vypočuli sme si prejav človeka zo strany, ktorej, ako vysvitlo, dal príspevok usvedčený vlastizradca a ruský špión, nezamestnaný Bohuš Garbár z Košíc, ktorý akiste tie peniaze, ako tiež príhodne povedal kolega Žiak, zrejme našiel v smetnom koši pri ruskom veľvyslanectve. Hanba!
Žiga, Peter, podpredseda NR SR (2024-04-30):
Prezentujme sa a hlasujme. (Hlasovanie.) 143 prítomných, 107 za, 34 sa zdržalo, 2 nehlasovali. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Ďalej budeme hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 o poskytovateľoch zdravotnej starostlivosti, uvedených ako tlač 274. Prosím člena výboru pre zdravotníctvo poslanca Petra Slyška, aby hlasovanie uviedol. Nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 274.)
Taraba, Tomáš, poslanec NR SR (2021-12-14):
Dámy a páni, ja si myslím, že aj predkladatelia z SaS by si mali trochu uvedomiť, že nemusia veci vyjsť, aj keď ich možno myslíte, predpokladajme, že dobre. To, čo ste urobili napríklad v Bratislavskom kraji s autobusovou dopravou, kde chodí každý tretí autobus, tak to takto nefunguje autobusová doprava ani v treťom svete. A to, že vy idete teraz prevádzať majetok za 3,4 miliardy euro a robíme to o štvrť na jedenásť večer, dali ste to predsedovi výboru pre poľnohospodárstvo vedieť o štvrť na päť, to je, to je také pošliapanie základných pravidiel fungovania parlamentu a demokracie, že keby to lobisti robili inak, tak by to robili ešte lepšie. Toto je, toto je také poníženie celého toho procesu a práve vy, ktorí ste sa vždy hrdili a proste ste tu poúčali, že ako dodržiavať tú čistotu procesu a tak ďalej, toto absolútne nie je o ochrane prírody, toto je len o tom, aby tie projekty, na ktorých sa tu Budaj smeje, keď mu tu hovoríme o tých 5 miliónov za sysle, 20 miliónov na vtáky, exkrementy pre medvede za 8 miliónov, a schvaľujete to v deň, kedy dáte zavrieť za, pred budovou parlamentu záchranárov, ktorí sem došli prosiť, aby mali navýšené peniaze. A vy sa tu smejete pod tými vašimi respirátormi, pretože títo ľudia sú vám ukradnutí. Tak proste aspoň to predĺžte na iný deň, pretože už len z tohoto dôvodu je to trápne, že to robíte v deň, kedy ste tu pokutovali tisíc eurami a ešte sa verejne hlásite k tomu, že tých policajtov tam na týchto lekárov a zdravotníkov poslal váš minister, minister, ktorý dnes v Bruseli rozprával, že sem naveze afganských migrantov.
Bugár, Béla, podpredseda NR SR (2011-03-25):
Pán poslanec Ondruš.
Ďuriš Nicholsonová, Lucia, podpredsedníčka NR SR (2018-06-19):
Otváram teraz možnosť prihlásiť sa ústne. Registrujem, že sa prihlásil pán poslanec Mihál. Nech sa páči.
L. Köteles, poslanec: (2002-06-26):
Vážená Národná rada, viacerí diskutujúci na základe doterajších skúseností nás upozornili na vážne nedostatky pôvodného zákona č. 313/2001 vo verejnej službe. Aj z tohto dôvodu súhlasíme s predloženými návrhmi. Pani poslankyňa Rusnáková cestou tohto návrhu zákona odporúčala novelizovať zákon o pobyte cudzincov a zákon o sústave základných a stredných škôl. Vzhľadom na fakt, že ide o vážny problém, ktorý nás súri, a iným spôsobom pravdepodobne by sme nedokázali toto vyriešiť počas volebného obdobia pravdepodobne ani v tomto roku, takže navrhovatelia súhlasia, aby sme mohli hlasovať o týchto návrhoch. Ďakujem ešte, že pán poslanec Škoda ako pozmeňujúci návrh predložil svoj návrh zákona o verejnej službe. Tým vytvoril priestor na zlúčenie poslaneckých návrhov o verejnej službe. Vážené poslankyne, vážení poslanci, prosím vás, aby ste svojimi hlasmi podporovali s pozmeňujúcimi návrhmi vylepšený návrh zákona o verejnej službe.
Ďuriš Nicholsonová, Lucia, podpredsedníčka NR SR (2018-05-25):
S reakciou pán poslanec Jurzyca.
Blanár, Juraj, podpredseda NR SR (2020-11-24):
Ďakujem veľmi pekne pani spoločnej spravodajkyni. Otváram rozpravu k tomuto bodu. Konštatujem, že do rozpravy sa písomne pred otvorením tohto bodu prihlásili dve panie poslankyne za poslanecké kluby, a to pani poslankyňa Andrea Letanovská (ZA ĽUDÍ) a Janka Bittó Cigániková za SaS. Takže teraz dávam slovo pani poslankyni Andree Letanovskej, ktorá vystúpi za poslanecký klub ZA ĽUDÍ. Nech sa páči, máte slovo.
Laššáková, Jana, podpredsedníčka NR SR (2015-10-07):
Ďakujeme pekne, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Do rozpravy ústne sa hlási pán poslanec Béla Bugár. Končím možnosť prihlásiť sa do rozpravy ústne. Nech sa páči, pán poslanec, máte slovo.
Marosz, Ján, poslanec NR SR (2019-05-09):
Ďakujem pekne. Žiadam Národnú radu Slovenskej republiky, aby zaviazala ministra dopravy pána Árpáda Érseka predniesť správu o postupe prác na najdôležitejších cestných stavbách na Slovensku. Hlavne ako sa vyvíja dokončenie tunela Višňové a tiež aký je postoj rezortu dopravy k medializovaným informáciám na D4, R7 ohľadom zníženia kvality životného prostredia a ďalších pochybení. Ďakujem.
Hrnčiar, Andrej, podpredseda NR SR (2016-04-21):
Ďakujem. Pán poslanec Matovič.
Blanár, Juraj, podpredseda NR SR (2021-10-05):
Pán poslanec, musíte reagovať na predrečníka. Dávajte si, prosím, vždy na to pozor. Pán poslanec Taraba, máte slovo, môžete odpovedať na faktické poznámky.
Pročko, Jozef, poslanec NR SR (2021-10-21):
Pán Takáč, od vás ani nečakám nič iné, vy viete len dehonestovať. Samozrejme, že nie vyrábať, ale vyrába sa. Aj, pán Takáč, pán Takáč, vyrába sa aj to, keď opravuje sa priehrada a vyrába sa tam nová, nová, čo ja viem, nová zdvižná zábrana, keď sa vyrábajú nové, nové veci. To je o tom, pán Takáč, ale dehonestovať, to viete. Pán Takáč, práve naopak, opak je pravdou, vám čo to napísali tí vaši regionálni politici, ktorí, teraz ste to priznali, tí regionálni vaši politici a tí ľudia, ktorí doteraz korumpovali, sa na vás obracajú a to chcú zastaviť. Im vyhovoval ten súčasný stav, ktorý je. Firmy, ktoré tu zarábali obrovské peniaze, tak tie firmy boli naviazané na vás a tie firmy sa teraz na vás obracajú. Toto je to, toto je tá pravda. Toto povedzte občanovi, nie tu, čo tu splietate o budovách. Pán Zahorčák, ide o to, koncentrovať to podnikové riaditeľstvo a činnosti bližšie k zriaditeľovi, k zriaditeľovi a ostatným partnerským organizáciám, s ktorými SVP úzko spolupracuje. Preboha, ako naozaj si predstavte, že nielen ten home office, ale tam sú dennodenné kontakty a tí ľudia dochádzajú, denne je ten kontakt. Takže sa to logisticky upraví a budú tí ľudia pracovať naozaj v centre. Zostanú tam niektoré činnosti, ktoré tam budú, a tie činnosti budú môcť vykonávať ľudia v tých budovách. Pán Blcháč, súčasný stav SVP je mimoriadne neefektívny, to naozaj je. Sú štyri povodia a 19 správ. Je tam prebujnená administratíva. Obrovská administratíva, ktorá keď polovica tých ľudí nebude, tak sa nič nestane. A tých 800 robotníkov má pracovať na tých veciach a na tom, čo doteraz robili firmy. Zámerom je urobiť šesť samostatných vodohospodárskych celkov. Ďakujem veľmi pekne.
Pellegrini, Peter, predseda NR SR (2024-02-08):
Pán poslanec Hargaš.
Susko, Boris, poslanec NR SR (2015-11-20):
Teraz hlasujeme o bode 15 pána poslanca Lipšica.
Malatinský, Tomáš, minister hospodárstva SR (2013-09-12):
Ďakujem pekne. Vážená pani predsedajúca, vážené pani poslankyne, poslanci, predkladám vám do druhého čítania vládny návrh zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov. Cieľom predloženého návrhu zákona, ktorého účinnosť sa navrhuje dňom 1. januára 2014, je zapracovať požiadavky aplikačnej praxe. Návrh zákona obsahuje úpravu samotného postupu udelenia akreditácie a precizovanie druhov správnych konaní. Ustanovuje sa možnosť Slovenskej národnej akreditačnej službe rozhodnúť o zmenách v rámci udelenej akreditácie na základe dokumentov predložených akreditovanou osobou alebo získaných akreditačným orgánom. Návrh zákona, ďalej, upravuje pôsobnosť Slovenskej národnej akreditačnej služby o činnosti ustanovené osobitnými predpismi, precizujú sa kompetencie riaditeľa s cieľom zefektívniť riadenie akreditačného orgánu a dozornej rady s ohľadom na transparentnosť a kontrolu akreditačného orgánu, ako aj ustanovenie o výkone kontroly v Slovenskej národnej akreditačnej službe. S ohľadom na uvedené zmeny sa precizujú aj sankcie za nedodržanie povinností ustanovených týmto zákonom. Návrh zákona nemá vplyv na rozpočet verejnej správy ani podnikateľské prostredie, nemá sociálne vplyvy ani vplyv na životné prostredie a informatizáciu spoločnosti. Návrh zákona je v súlade s ústavou, so zákonmi a ostatnými všeobecne záväznými predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj právom Európskej únie. Vážená pani predsedajúca, vážené poslankyne, poslanci, chcem vás požiadať o podporu predloženého vládneho návrhu zákona. Ďakujem pekne.
Paška, Pavol, predseda NR SR (2012-11-29):
Nechám ešte dámy a páni, odznieť faktické poznámky a potom prerušíme rokovanie, aby sme mohli hlasovať. Takže končím možnosť sa prihlásiť do faktických. Hlásia sa páni poslanci Mikloš, Brocka, Frešo, Bublavý a Senko. Pán poslanec Mikloš, nech sa páči. (Ruch v sále.) Ešte vás poprosím kolegyne, kolegovia, chvíľu o pozornosť, nech dobehneme túto časť rozpravy. Pán poslanec Mikloš, nech sa páči.
Hraško, Igor, poslanec NR SR (2012-10-25):
Ďakujem pekne, pani predsedajúca. V prvom rade si treba dobre prečítať ten pozmeňovací návrh a potom do toho trepať somariny. No ja by som to... (Prerušenie vystúpenia predsedajúcou.)
Grendel, Gábor, podpredseda NR SR (2021-11-12):
Pán poslanec, chcem vás poprosiť, aby ste skúsili voliť spisovné výrazy na vaše vystúpenia. Pán poslanec Marek Kotleba s reakciou na faktické poznámky.
Hrušovský, Pavol, podpredseda NR SR (2010-10-13):
Panie poslankyne, páni poslanci, prerušujem rokovanie o tomto bode programu, budeme pokračovať zajtra o 9.00 hodine v rozprave a ako prvý vystúpi pán poslanec Blanár, je prihlásený ešte pán poslanec Ondruš. Poprosím pána navrhovateľa a pani spoločnú spravodajkyňu, aby ráno načas prišli na rokovanie Národnej rady. Prajem vám, panie poslankyne, páni poslanci, príjemný večer, dobrú noc a dovidenia zajtra. (Prerušenie rokovania o 19.01 hodine.)
Paška, Pavol, predseda NR SR (2014-11-10):
Pán poslanec, už som to pred chvíľočkou povedal. Ja nemám ani z ústavy, ani zo zákona žiadnu povinnosť robiť hodnotenia ani vášho psychického stavu, ani iného. Takže prepáčte, skutočne, pani poslankyne, páni poslanci, skúsme pokračovať v rokovaní, dobre? Pán poslanec Lipšic.
Blahová, Natália, poslankyňa NR SR (2016-05-17):
Ďakujem veľmi pekne pani verejnej ochrankyni práv za to, že je v tomto prípade jediným majákom, jediným svetlým bodom, na ktoré sa upierajú zraky ľudí, ktorí tento prípad sledujú. Pretože, tak ako ste spomínali, prichádza k tomu, že štátne orgány kontrolujú samých seba a z toho potom vyplývajú správy, ktoré sa nám dostávajú do rúk, a to správa so záverom, že kontrolná skupina nezistila porušovanie práv dieťaťa, pričom v tele správy je ix indícií, ktoré hovoria, že k porušeniu práv dieťaťa došlo. Avšak záver je takýto mätúci. Veľmi a v mnohých prípadoch naozaj si myslím, že úrad verejného ochrancu práv je tu jediným kontrolným úradom, ktorý naozaj z nezávislej pozície má možnosť kontrolovať štátne orgány. A to, čo sa tu kolegovia snažili povedať o politizácii, oni si snáď neuvedomujú, že vy budete kedykoľvek a v akejkoľvek situácii v opozícii, veď vy kontrolujete štátne orgány a výkon ich moci a výkon ich opatrení. Čiže vy budete permanentne v opozícii, odhliadnuc od akejkoľvek politiky. Ďakujem vám za to.
O. Nachtmannová, poslankyňa: (2009-11-05):
A prestaňte už s demagogickým tvrdením, že štát nedokáže efektívne riadiť. Už včera vám tu bolo prezentované niekoľko štátnych svetových firiem, ktoré sú úspešné, ktoré sú aj v našom prostredí. A ja by som okrem toho spomenula napríklad, keď sa svojho času privatizovali železnice vo Veľkej Británii ešte za Margaret Thatcherovej, spomínate si, koľko vtedy bolo okamžite nehôd, smrteľných nehôd, v priebehu pol roka dve obrovské nehody? Vtedy samotná Thatcherová priznala, že bolo lepšie, keď železnice boli v štátnych rukách. Ďakujem.
Petráš, Vladislav, poslanec NR SR (2012-10-23):
Vážený pán predseda, v rozprave nikto nevystúpil. Preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Dajte, prosím, hlasovať, pán predseda.
Mikulec, Roman, minister vnútra SR (2022-09-23):
Ďakujem pekne, pán predseda, za slovo. Vážený pán predseda, vážené dámy poslankyne, vážení páni poslanci, predložený návrh ústavného zákona súvisí s pripravovanou novelizáciou volebného zákona, ktorou sa má okrem iného zaviesť voľba poštou zo zahraničia aj pre voľby prezidenta Slovenskej republiky a vytvoriť legislatívne predpoklady pre možnosť zosúladenia termínu konania druhého kola volieb prezidenta Slovenskej republiky a volieb do Európskeho parlamentu tak, aby sa tieto voľby mohli konať v rovnakom termíne. Naplnenie uvedených cieľov je možno dosiahnuť iba zmenou ústavných lehôt, a to konkrétne v súvislosti s navrhovaným zavedením voľby poštou prezidenta Slovenskej republiky zo zahraničia sa navrhuje predĺžiť lehota do kedy sa majú uskutočniť nové voľby v prípade, ak sa druhé kolo volieb prezidenta neuskutoční z dôvodu, že pre druhé kolo nie sú dvaja kandidáti, resp. dokedy sa má uskutočniť prvé kolo volieb, ak sa úrad prezidenta uvoľní pred uplynutím funkčného obdobia. Z pôvodne ústavou zakotvených 60 dní sa navrhuje, aby sa voľby v týchto prípadoch uskutočnili najneskôr do 110 dní od ich vyhlásenia. V súvislosti s vytvorením predpokladu na to, aby sa v budúcnosti mohlo konať druhé kolo volieb prezidenta republiky a voľby do Európskeho parlamentu v jednom termíne, sa skracuje lehota do kedy sa má uskutočniť prvé kolo volieb prezidenta pre uplynutím funkčného obdobia úradujúceho prezidenta. Z pôvodne ústavou zakotvených 60 sa navrhuje, aby predseda Národnej rady vyhlásil voľby prezidenta tak, aby sa prvé kolo uskutočnilo najneskôr 30 dní pred uplynutím funkčného obdobia úradujúceho prezidenta. Bez schválenia zmien, ktoré sú predmetnom predkladaného návrhu, nie je možné naplnenie spomenutých cieľov, ktoré sú zároveň podrobne rozpracované v rozsiahlej novele volebného zákona, ktorá sa plánuje predložiť na rokovanie parlamentu v najbližšom období. Vážené dámy poslankyne, vážení páni poslanci, dovoľujem si vás požiadať o podporu predloženého vládneho návrhu ústavného zákona. Ďakujem pekne.
Solymos, László, poslanec NR SR (2013-04-16):
Ďakujem pekne. Tak som, aj ja som technik, to znamená, nie som tiež ekonóm, som technik, to znamená, tiež mám rád jednoznačné riešenia. Ale v každom prípade treba konsolidovať. Musíme dať deficit štátneho rozpočtu pod 3 %. Ako to robila Radičovej vláda? Šetrila. V tomto je obrovský rozdiel. V tomto. A ja som hovoril o dohodároch, tam je 300-tisíc. To znamená, že jednoducho ste zobrali možnosť tým ľuďom, tým drobným, ktorí si chceli len trošičku len privyrobiť. To je ten veľký problém. Ďakujem pekne.
V. Veteška, podpredseda NR SR: (2006-12-05):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač č. 88 a spoločnú správu výborov pod č. 88a. Teraz dávam slovo ministrovi školstva a žiadam ho, aby uvedený návrh zákona odôvodnil.
Bernaťák, Tibor, poslanec NR SR (2018-11-27):
Ďakujem. Pán poslanec Klus, ja vás poprosím, pred tým, ako odmemorujete stanovisko pána prezidenta, aby ste sa nad tým aj zamysleli, čo vlastne hovoríte. Pretože viaceré veci, ktoré sú v tomto rozhodnutí uvedené, sú takpovediac niektoré dosť rozporuplné. Už len tá prvá veta, že o tomto návrhu zákona sa viedla krátka debata. Však hovoríme o tom rok. Návrh bol predložený v júni. Následne v septembri bolo prvé čítanie, pardon, v júni bolo prvé čítanie, v septembri druhé, tretie čítanie a v októbri sa hlasovalo. Čiže už len tu bol priestor zhruba päť mesiacov konzultovať a diskutovať o niektorých veciach. A myslím si, že k niektorým tým ďalším častiam z rozhodnutia pána prezidenta sa ešte vrátime v rozprave. Viaceré z nich sú dosť na vode, to poviem rovno. Preto z tohto dôvodu nevidím dôvod ani na takéto vaše veľké vyhlásenia, že tento návrh zákona je zlý.
Jurinová, Erika, podpredsedníčka NR SR (2013-09-19):
Ďakujem pekne. Vyhlasujem rozpravu za skončenú a pýtam sa, či chce zaujať stanovisko pán navrhovateľ. Dávam vám slovo, nech sa páči.
Hrnčiar, Andrej, podpredseda NR SR (2019-03-27):
Vážené panie poslankyne, vážení páni poslanci, pokračujeme v prerušenom rokovaní v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti s... (Reakcia z pléna.) Dobre, ešte procedurálny návrh. Pani poslankyňa Šimkovičová.
Mezenská, Helena, poslankyňa NR SR (2013-09-18):
Škandalózne odhalenie okolo situácie v SPP a okolo zákona o obnoviteľných zdrojoch veľmi jasne ukázalo skutočnú a pravú tvár tejto vlády a vládnych poslancov. Dúfam, že aj vám, pán Paška, už je jasné, že špinavým klamstvám a diskreditáciám, ktoré ste učinili aj dnes, už raz a navždy odzvonilo. Hra sa skončila! Stiahli sme vám masky. Dúfam, že ste to už dnes pochopili. Naša krajina, naša vlasť potrebuje oslobodenie od parazitov. Naši občania namiesto špinavých obchodov, ktoré tu prinášate, potrebujú pomoc. Tento parlament namiesto zbabelých poslancov, namiesto zbabelej vlády potrebuje hodnotných a zrelých ľudí. Slovensko si to zaslúži. Ak takými byť nechcete, odstúpte!! (Potlesk.)
Remišová, Veronika, poslankyňa NR SR (2016-09-08):
Áno. Ešte by som prosila znovu ten čas, aby mi nabehol. Ďakujem. Takže ešte sme tu nemali premiéra, ktorý by býval v byte človeka, ktorý je podozrivý z daňových podvodov, nemali sme tu ministra vnútra, ktorý by kryl daňové podvody a hovoril, že však to je niečo normálne, lebo vtedy bola doba kešu. Takisto sme tu ešte nemali premiéra, ktorý by nadával občanovi na nejakých videách a sociálnych sieťach do záchodových pavúkov. Nemali sme tu premiéra, ktorý by nadával ľuďom do pošahancov alebo do polobláznov. Takže, áno, máte pravdu, stav krajiny sa zhoršuje, stav vlády sa zhoršuje a aká vláda, taký parlament. Ak vy hovoríte, že vy ste nezažili takýto hrozný parlament, aký je teraz, tak pravdepodobne treba hľadať chybu vo vláde. Čo sa týka prípravy, hovoríte, že to sa odmietame zúčastniť konštruktívnym spôsobom na zmenách rokovacieho poriadku. Keby vám záležalo na tom, a prirovnávate to teda k voľbám, ale keby vám záležalo na tom, aby sme participovali na zmene rokovacieho poriadku, tak v prvom rade by ste nás prizvali do vašej špeciálne zriadenej pracovnej skupiny, keď ste o tom začali rokovať, a toto by bol korektný postup. Pracovná skupina by zahŕňala aj kolegov z opozície, aj kolegov z koalície. Vy ste si však upiekli svoj dokument, neviem, či to len pán Danko, či len z jeho hlavy to vyšlo, bolo by to pre vás aj lepšie, keby to tak bolo. V každom prípade ste si ho vyrobili vo vašej špeciálnej pracovnej skupine a potom ste oslovili opozíciu, nech teda dá nejaké pripomienky. A takýto postup, si myslím, že je neakceptovateľný. Ďakujem.
Šeliga, Juraj, podpredseda NR SR (2020-07-10):
Nech sa páči teraz, pán poslanec Cmorej. (Otázka rečníka na predsedajúceho mimo mikrofónu.) Keď hovorí, reaguje na faktickú poznámku, tak pri pulte nemá byť nikto. Teraz môžte vy vystúpiť v rozprave.
V. Veteška, podpredseda NR SR: (2004-06-30):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (tlač 679). Návrh zákona ste dostali pred prvým čítaním ako tlač č. 679 a spoločnú správu výborov máte ako tlač č. 679a. Dávam slovo poslankyni Kláre Sárközy, aby návrh zákona odôvodnila. Nech sa páči.
Martvoň, Anton, poslanec NR SR (2015-06-30):
Ďakujem pekne. Pán poslanec Viskupič, v podstate pochopil som, že snažili ste sa obhájiť návrh poslanca Hlinu, čo ale, myslím si, nie je obhájiteľné. Tento návrh je absolútne zmätočný z toho dôvodu, že Národná rada je zákonodarný zbor. To, keď docielime to, že Národná rada sa bude vyjadrovať k zmluvám a schvaľovať zmluvy, aby nadobudli účinnosť, tak zo zákonodarného zboru urobíme potom exekutívny orgán pomaly, čo zasa nikto nikdy nechcel ani nechce. Čiže tento návrh, ktorý pán Hlina predkladá, je návrh, ktorý je absolútne nič neriešiaci, lebo v podstate keď vláda odporučí určitú investíciu a nejakú zmluvu ako takú, tak je prirodzené, že vládni poslanci, to je jedno, za ktorej vlády, za to vždy zahlasujú, čiže lebo ide im o dobro štátu a pomoc investíciám a priniesť investície na Slovensko a nebudú deštruovať to. Čiže toto je zbytočne iba inštitút, ktorým zasa sa tu pán Hlina chce na niečo odprezentovávať, je to absolútna blbosť, kto kde to, kto videl, aby parlament zmluvy schvaľoval okrem medzinárodných zmlúv, ktoré majú prednosť pred zákonmi. Toto môžu iba ľudia, ktorí sú práve neprávnici, vymyslieť. A potom by to tu vyzeralo ako v Kocúrkove.
Pčolinský, Peter, podpredseda NR SR (2023-03-17):
Pán poslanec Igor Kašper.